ประกาศกระทรวงพลังงาน

เรื่อง กําหนดเขตระบบการขนส่งก๊าซปิโตรเลียมเหลวทางท่อและเครื่องหมายแสดงเขต

ในท้องที่อําเภอเมืองระยอง อําเภอนิคมพัฒนา จังหวัดระยอง

--------------------------------------------------------

          ด้วยกระทรวงพลังงาน โดยกรมธุรกิจพลังงาน ได้ออกใบอนุญาตประกอบกิจการควบคุมประเภทที่ 3 ระบบการขนส่งก๊าซปิโตรเลียมเหลวทางท่อให้แก่บริษัท พีทีที โกลบอล เคมิคอล จํากัด (มหาชน) (“สาขา 3”) ซึ่งเป็นการวางท่อส่งก๊าซปิโตรเลียมเหลวขนาดเส้นผ่านศูนย์กลาง 4 นิ้ว จากอุปกรณ์วัดปริมาตรต้นทาง บริเวณรั้วของบริษัท พีทีที โกลบอล เคมิคอล จํากัด (มหาชน) (“สาขา 3”) ตั้งอยู่เลขที่ 9 ถนนไอ-สี่ ตําบลมาบตาพุด อําเภอเมืองระยอง จังหวัดระยอง จนถึงอุปกรณ์วัดปริมาตรปลายทางที่บริษัท ไออาร์พีซี จํากัด (มหาชน) ตั้งอยู่เลขที่ 299 หมู่ที่ 5 ถนนสุขุมวิท ตําบลเชิงเนิน อําเภอเมืองระยอง จังหวัดระยอง รวมความยาวท่อส่งก๊าซปิโตรเลียมเหลว ประมาณ 33.17 กิโลเมตร และมีสถานีควบคุมตลอดแนวท่อส่งก๊าซปิโตรเลียมเหลว จํานวน 2 สถานี  ดังนั้น เพื่อประโยชน์ในการป้องกันการกระทําอย่างหนึ่งอย่างใดอันอาจเป็นอันตรายแก่ระบบการขนส่งก๊าซปิโตรเลียมเหลวทางท่อ รวมทั้งอุปกรณ์ของระบบดังกล่าว จึงอาศัยอํานาจตามความในมาตรา 5 ประกอบกับมาตรา 22 วรรคสี่ แห่งพระราชบัญญัติควบคุมน้ํา มันเชื้อเพลิง พ.ศ. 2542 รัฐมนตรีว่าการกระทรวงพลังงานออกประกาศไว้ ดังต่อไปนี้


ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๒ กําหนดให้พื้นที่ในเขตท้องที่ต่อไปนี้ เป็นเขตระบบการขนส่งก๊าซปิโตรเลียมเหลวทางท่อ จํานวน 3 ช่วง มีรายละเอียดดังนี้

          (1) ช่วงที่ 1 มีขนาดกว้างของเขต 5 เมตร และความยาวของเขต 13,670 เมตร จากรั้วของบริษัท พีทีที โกลบอล เคมิคอล จํากัด (มหาชน) (“สาขา 3”) จนถึงสถานีควบคุมที่ 1 ตั้งอยู่ในท้องที่ตําบลมาบข่า อําเภอนิคมพัฒนา ตําบลมาบตาพุด อําเภอเมืองระยอง จังหวัดระยอง

          (2) ช่วงที่ 2 มีขนาดกว้างของเขต 5 เมตร และความยาวของเขต 10,000 เมตร จากสถานีควบคุมที่ 1 จนถึงสถานีควบคุมที่ 2 ตั้งอยู่ในท้องที่ตําบลมาบข่า อําเภอนิคมพัฒนา ตําบลทับมา อําเภอเมืองระยอง จังหวัดระยอง

          (3) ช่วงที่ 3 มีขนาดกว้างของเขต 5 เมตร และความยาวของเขต 9,500 เมตร จากสถานีควบคุมที่ 2 จนถึงรั้วบริษัท ไออาร์พีซี จํากัด (มหาชน) ตั้งอยู่ในท้องที่ตําบลทับมา ตําบลเชิงเนิน อําเภอเมืองระยอง จังหวัดระยอง


ข้อ ๓ ในเขตระบบการขนส่งก๊าซปิโตรเลียมเหลวทางท่อ ให้มีสถานีควบคุม (Block Valve) จํานวน 2 สถานี มีรายละเอียดเนื้อที่ สถานที่ตั้งดังนี้

          (1) สถานีควบคุมที่ 1 เนื้อที่ ประมาณ 20 ตารางเมตร ตั้งอยู่ในท้องที่ตําบลมาบข่า อําเภอเมืองระยอง จังหวัดระยอง

          (2) สถานีควบคุมที่ 2 เนื้อที่ ประมาณ 20 ตารางเมตร ตั้งอยู่ในท้องที่ตําบลทับมา อําเภอเมืองระยอง จังหวัดระยอง


ข้อ ๔ ให้บริษัท พีทีที โกลบอล เคมิคอล จํากัด (มหาชน) ทําเครื่องหมายแสดงไว้ในบริเวณเขตระบบการขนส่งก๊าซปิโตรเลียมเหลวทางท่อตามข้อ 2 เป็นไปตามประกาศกรมธุรกิจพลังงาน ว่าด้วยหลักเกณฑ์การจัดทําเครื่องหมายแสดงในบริเวณเขตระบบการขนส่งก๊าซปิโตรเลียมทางท่อ


ข้อ ๕ แผนที่ระบบการขนส่งก๊าซปิโตรเลียมเหลวทางท่อ และเครื่องหมายแสดงเขต รวมทั้งรายละเอียดข้อห้ามปฏิบัติในบริเวณเขตระบบการขนส่งก๊าซปิโตรเลียมเหลวทางท่อและบทกําหนดโทษตามพระราชบัญญัติควบคุมน้ํามันเชื้อเพลิง พ.ศ. 2542 ปรากฏตามท้ายประกาศนี้


ข้อ ๖ ให้บริษัท พีทีที โกลบอล เคมิคอล จํากัด (มหาชน) ปิดประกาศฉบับนี้ ณ ที่ว่าการอําเภอแห่งท้องที่ที่ระบบการขนส่งก๊าซปิโตรเลียมเหลวทางท่อนั้นตั้งอยู่


ผู้มีอํานาจลงนาม - ประกาศ ณ วันที่ 30 มีนาคม พ.ศ. 2561

 

ศิริ  จิระพงษ์พันธ์

รัฐมนตรีว่าการกระทรวงพลังงาน


อื่นๆ - [เอกสารแนบท้าย]

 

          1. แผนที่แนบท้ายประกาศกระทรวงพลังงาน เรื่อง กําหนดเขตระบบการขนส่งก๊าซปิโตรเลียมเหลวทางท่อและเครื่องหมายแสดงเขต ในท้องที่อําเภอเมืองระยอง อําเภอนิคมพัฒนา จังหวัดระยอง

          2. รายละเอียดข้อห้ามปฏิบัติและบทกําหนดโทษตามพระราชบัญญัติควบคุมน้ํามันเชื้อเพลิง พ.ศ. 2542

(ดูข้อมูลจากภาพกฎหมาย)